જગન્નાથ મંદિર સંકુલ ફરતે પણ આજથી જ સુરક્ષા કિલ્લેબંધી રચી દેવાઇ છે. ક્રાઇમ બ્રાન્ચની ટીમે આજે ડ્રોન કેમેરાનું ટેસ્ટિંગ કર્યું હતું. જ્યારે આવતીકાલે એટલે કે શુક્રવારે ઈઝરાયેલથી મગાવેલા હીલિયમ ડ્રોન બલૂનનું મિરઝાપુર ખાતે ટેસ્ટિંગ કરાયું. બીજી તરફ, ગૃહ રાજ્ય મંત્રી પ્રદીપસિંહ જાડેજાએ એક યાદીમાં હીલિયમ બલૂન અંગે જણાવ્યું હતું કે, તે અનેક મુદ્દે ઉપયોગી થઈ શકે છે. હવામાં ઉડતા અન્ય ઓબ્જેક્ટ જેમાં ડ્રોન સહિતને ઓળખીને તેના કંટ્રોલર સુધી નકશા પર તેને દર્શાવી દેશે અને આવા ઓબ્જેક્ટનું ક્રેશ લેન્ડિંગ પણ કરાવી શકે તેવું સક્ષમ છે.